  Майя Бывальцева 2021-тӥ арын шуркынмонэ «Удмурт Кенеш» огазеяськонлы 30 ар тырмоз. Котырес лыдпуслы дасяськон улсын 19-тӥ южтолэзе Ижкарын Калыкъёслэн эшъяськон юртазы удмурт движенилэн кутсконаз сылӥсьёс люкаськылӥзы. Соосты ивортодэтъя «Удмуртия» агентстволэн редакторез но кылзӥз. Ваньмыз кутскиз 1987-тӥ арын Николай Симановалэн газетэ поттэм пичи заметкаеныз: «Кинлэн удмуртлыкез ӝутэмез потэ, кин бӧрдэ удмурт калык понна, люкаське Удмурт театре». Соку пумиськонэ 14 адями вуэм. Тунсыко, но лыктэмъёс пӧлын тросгес вылӥллям инженеръёс но эмчиос. Николай Васильевич ачиз Завьял районысь, инженер, удмурт кылын но шугъяськысагес вераське вал, но вот адямилэн сыӵе мылкыдыз вал удмуртъёсты огазеяны, люканы. Со потэ вал калык азе удмурт спектакльёс бере, калыклы озьы вазиськыса, быгатэ-а, уг-а, но потэ вал всё равно. Мыным кадь потэ, тӥнь со мылкыд юрттэ вал Елена Ботникова, удмурт движенилэн кутсконаз сылӥсьАчиз Елена Ботникова Ижкарын удмурт семьяын вордскемын. Удмурт кылэз анаезлэн бадӟым апаезлы луыса дышетӥз. Удмурт клубе 1988-тӥ арын кузпалыныз ӵош ветлыны кутскиз. Ижысь эм академиысь нылпи висёнъёсъя кафедераысь дышетӥсь студентъёсыныз удмурт кылын вераськылӥз. Солэн кылъёсызъя, котькуд адями аслаз удысаз удмуртлык понна мар ке но лэсьтыны быгатэ. Вот куке вераны кутскизы, пересьёс тани врач доры лыкто, ӟуч кылын висемзэс вераны уг быгато, соку мон кутски удмурт студентъёсын ужаны удмурт кылын. <…> Тани вызовъёстӥ соос ветло, отчёт сёто вал, гожтэмын со ӟуч кылын, а вераськон, юанъёс мон соослы пуктӥсько вал удмурт кылын. Мон малпасько, та ласянь мынам но кыӵе ке но пыртонэ отчы (удмуртлыкез утёнэ - ред.) вань Елена Ботникова, удмурт движенилэн кутсконаз сылӥсьУдмурт лулчеберетъя клублэн ужаз нырысетӥосыз пыриськисьёс пӧлын вал эшшо одӥгез эм ужась Лидия Крестьянинова. Со тодаз ваиз, макем бадӟым уж нуизы калыкез огазеян понна. Со вакытэ тросэз удмуртъёс палэнэ кошкылӥзы. Удмурт клублэн ёзчиосыз отпусксы дыръя асьсэ коньдонэнызы Казахстанэ, Латвие, Эстоние, мукет улосвылъёсы потазы. Ижкарын улӥсьёсты пиналъёссэс удмурт классэ сётыны курыса, коркась корка ветлылӥзы. Нош удмурт движение сое институтысь ожгар кафедраысь дышетӥсьсы, еврей пиосмурт, «донгиз» шуыны луэ. Экзамен дыръя со юам, тодэ-а нылаш удмурт калык йӧнатонъёс сярысь. Мон паймыса со шоры учки. Кызьы, шуэ, тӥ удмурт адями уд тодӥське удмурт медицинаез, кыӵе ке но вань, дыр, ук тӥляд. Соку мон малпаськыны кутски пушкам, марлы мон зэмзэ но уг тодӥськы, ноку но ӧй тунсыкъяськы со сярысь Лидия Крестьянинова, удмурт движенилэн кутсконаз сылӥсьЛидия Крестьянинова Алнаш ёросын вордскиз, анай кылзэ одӥг ар гинэ дышетыны кылдӥз, собере удмурт классэз ворсазы. Удмурт лулчеберетъя клубез кылдытонлэн одӥгез валтӥсь мугез но со луиз – школаосын удмурт кыллэсь куштӥськыны кутскизы. Удмурт лулчеберетъя клуб ӧй ке кылдытысал, туннэлы басьтэм азинлыкъёс ӧй луысалзы, дыр, шуэ Лидия Васильевна. Вань малпанъёс ӧз быдэсме, но со вакытэ кулэ вал всё ровно тае вырӟытыны. Мон туж шумпотӥсько, куке асьмелэн удмурт кылын… тани пиеным мынӥськом машинаен, и возьматэ навигация удмурт кылын со мыным. Всё же вань асьмелэн кулэ луонэз шуод-а, мар-а, пиналъёс пыро, сыӵе асьмелэн визьмо пиналъёс будо, соин мон туж шумпотӥсько Лидия Крестьянинова, удмурт движенилэн кутсконаз сылӥсьТаяз пумиськонэ озьы ик пыриськизы но асьсэ тодэ ваёнъёссэс шаразы Йӧскалык лыдӟетъюртын ужам Надежда Бочкарёва, гожъясь но литератураез эскерись Александр Шкляев, дышетон удысын ужамъёс, али «Удмурт Кенеш» огазеяськонлэн Ижкарысь Октябрь но Первомай ёросъёсысь ёзэтъёсызлэн кивалтӥсьёссы Валентина Ившина но Ольга Шилова. «Удмурт Кенеш» огазеяськонлэн тӧроез Татьяна Ишматова та ар ӵоже пӧртэм ужрадъёс ортчытыны чакламын, соос пӧлын котырес ӝӧкъёс, эчешон клубъёс, пумиськонъёс. Кылсярысь, Ижкарысь котькуд ёросын удмурт движениез нырысетӥ валтӥсьёслы сӥзем буре ваён ӝытъёс радъяны вераськизы. Асьмеос кулэ ӧвӧл вунэтыны со адямиосты, кин сюлэмзэ понӥз, вань тодон-валанзэ понӥз удмурт движенилэн паськыт сюресэз мед луоз шуыса. <…> Озьы ик, мон малпасько, ёросъёсын но асьмеос та ужез одно ик азьланьтом, малы ке шуоно отын ведь ёзэтъёсмы кылдытъямын, отын но тыршемын адямиос, кудъёсыз, может, туннэ нуналлы ум но тодӥське ини, вот соосты одно ик буре вайыны кулэ, тодэ вайыны кулэ Татьяна Ишматова, «Удмурт Кенеш» огазеяськонлэн тӧроезТуспуктэм вылын: паллянысын буре Лидия Крестьянинова, Надежда Бочкарёва (пуко), Александр Шкляев, Елена Ботникова, Татьяна Ишматова (сыло). Тодэ вайытом, 2016-тӥ арын 9-тӥ толсуре «Удмурт Кенеш» огазеяськон 25 ар тырмонзэ пусйиз. Ивортодэтъя «Удмуртия» агентство ужрадысь меӵак возьматон нуиз.  Вань удмуртъёслэн «Удмурт Кенеш» огазеяськонзылэн 25 ар тырмонэзлы сӥзем сӥе-дано ужрад Тегъёс: Ижкар Удмуртия история УдмуртКенеш удмуртъёс удмуртлык  